Diari Oficial de la Generalitat Valenciana


Sumari del DOGV 4272, del 17-06-2002 (2002/5922)

ACORD de 30 d'abril de 2002, de la Comissió Territorial d'Urbanisme de València, relatiu a la modificació de l'homologació del sector D de les normes subsidiàries de Planejament municipal de Vallada.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4272

Data del DOGV
:   17-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/5922


Data del document
:   30-04-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Acord

Descriptors 

:   * Vallada
    * pla d'urbanisme

ACORD de 30 d'abril de 2002, de la Comissió Territorial d'Urbanisme de València, relatiu a la modificació de l'homologació del sector D de les normes subsidiàries de Planejament municipal de Vallada. [2002/X5922]
  
Vist l'expedient remés per l'Ajuntament de Vallada, referit a la modificació de l'homologació del sector D de les normes subsidiàries de planejament municipal de la població, i de conformitat amb els següents:
  
Antecedents de fet
  
Primer. El projecte es va sotmetre a informació pública per mitjà d'acord del ple de l'Ajuntament en sessió del dia 4 d'octubre de 2001. Una vegada transcorregut el corresponent període d'exposició publica (notificat per anunci en el DOGV amb data 7 de novembre de 2001 i en el diari Las Provincias amb data 18 d'octubre de 2001), i s'ha presentat una al·legació, es va aprovar provisionalment pel ple de la corporació local amb data 21 de gener de 2002.
  
Segon. La documentació està composta per informe sense eficàcia normativa (que inclou memòria informativa, plans d'informació i memòria justificativa) i informe amb eficàcia normativa (que inclou fitxes de planejament i de gestió, normes urbanístiques i plans d'ordenació).
  
Tercer. L'objecte del present expedient és la modificació del document d'homologació referit al sector D que es va aprovar definitivament per la Comissió Territorial d'Urbanisme amb data 27 de juliol de 2001.
  
Després de la publicació de la ressenya de l'aprovació definitiva, així com de les seues normes urbanístiques en el BOP amb data 8 de gener de 2002, la dita homologació disposa en l'actualitat de vigència plena i es pretén la modificació d'alguns aspectes referents a:
  
Eliminació de la zona terciària.
  
Disminució de l'índex d'edificabilitat bruta del sector que passa de 0,90 m²t/m²s a 0,7874 m²t/m²s, així com de l'índex d'edificabilitat bruta residencial que passa de 0,81 m²t/m²s a 0,7874 m²t/m²s.
  
Disminució de l'aprofitament tipus que passa de 0,934889 m²tR/m²s a 0,807510 m²tR/m²s.
  
Quart. Durant la tramitació de l'expedient no s'han sol·licitat informes a cap organisme.
  
Cinqué. Vallada disposa de Normes Subsidiàries de Planejament municipal aprovades definitivament per la Comissió Territorial d'Urbanisme de València en sessió del 25 de juliol de 1991.
  
Sisé. La Comissió Informativa de la Comissió Territorial d'Urbanisme de València, en sessió del 24 d'abril de 2002, va emetre informe relatiu al projecte que ens ocupa, i es complix així el que preceptua l'article 11 del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana.
  
Fonaments de dret
  
Primer. La tramitació ha sigut correcta, de conformitat amb el que establix l'article 55 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística.
  
Segon. La documentació està completa a l'efecte del compliment del que preceptuen els articles 27 i 28 de la Llei Reguladora de l'Activitat Urbanística i en la Instrucció de Planejament 1/1996, sobre Homologació de Plans d'Urbanisme a la Llei 6/1994, de 15 de novembre, de la Generalitat Valenciana, Reguladora de l'Activitat Urbanística .
  
Tercer. La present modificació planteja els següents aspectes:
  
Augment de la superfície de zona verda situada al costat de l'equipament esportiu que passa de 3.034,12 m² a 3.440,50 m².
  
Disminució de la superfície d'equipament esportiu que passa de 9.949,32 m² a 9.542,94 m².
  
Eliminació de la parcel·la de 2.480,78 m² corresponent a l'ús terciari volum contenidor.
  
Disminució d'una parcel·la de zona verda que passa de 2.504,79 m² a 1.219,87 m².
  
Augment de superfície de parcel·les edificables en 3.765,70 m², i es disposa per al conjunt d'esta superfície de les ordenances de zona ADO ?habitatges adossats-. En la dita zona es disminuïx l'edificabilitat neta en parcel·les de 2,15 m²t/m²s a 1,75 m²t/m²s.
  
Estes modificacions es reflectixen a nivell numèric en el quadro següent:
  
Quart. Els estàndards aplicables al sector són els referits en el Decret 21/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana.
  
En esta modificació s'ha de comprovar el compliment dels dits estàndards.
  
En el següent quadre es realitza esta comprovació:
  
A la vista del quadre anterior s'entén prou acreditat el compliment dels estàndards aplicables al sector.
  
Cinqué. Així mateix, s'ha de comprovar, ja que es produïx una variació en l'aprofitament tipus establit en l'homologació vigent sobre el sector, i segons establix la LRAU en l'article 62.1, així com el Decret 201/1998, de 15 de desembre (Reglament de Planejament de la CV), en l'article 109.1, que el conjunt del sòl urbanitzable d'una població s'enquadrarà en àrees de repartiment compostes per sectors complets i sòls dotacionals públics propis de la xarxa primària o estructural de reserves del dit sòl no inclosos en cap sector i la superfície del qual s'adscriurà a les distintes àrees de repartiment establides, de tal forma que tot el sòl urbanitzable tinga un aprofitament tipus semblant o un valor urbanístic semblant.
  
En el cas que ens ocupa hem de comparar amb els sectors urbanitzable residencials de la població, en concret hi ha un únic sector en desenvolupament actualment, denominat sector Institut que té un aprofitament tipus de 0,70 m²tR/m²s.
  
Comparant-ho amb l'aprofitament tipus que s'obté d'esta modificació (0,807510 m²tR/m²s) suposa una variació d'un 15% que es considera dins dels límits admissibles.
  
Sisé. La disminució del nombre total d'habitatges suposa que atés que en la mateixa homologació quedava justificada la innecesarietat d'incloure el parc públic de xarxa primària, ja que no suposava un augment poblacional de més de 1.000 habitants, en esta modificació en disminuir-se el nombre de habitatges es pot concloure el mateix.
  
Seté. La Comissió Territorial d'Urbanisme, a proposta del director general d'Urbanisme i Ordenació Territorial, és l'òrgan competent per a emetre dictamen resolutori sobre l'aprovació definitiva de les homologacions i els plans parcials de municipis de menys de 50.000 habitants, de conformitat amb el que disposa la disposició transitòria primera, punt 3, i l'article 54.2.B de la Llei Reguladora de l'Activitat Urbanística, en relació amb l'article 10.A, per remissió de l'article 9.1, del Decret 77/1996, de 16 d'abril, del Govern Valencià, pel qual s'aprova el Reglament dels Òrgans Urbanístics de la Generalitat Valenciana i l'article 10 del Decret 32/1998, de 31 de març, del Govern Valencià, pel qual s'aprova el Reglament Orgànic i Funcional de la Conselleria d'Obres Públiques, Urbanisme i Transports.
  
A la vista de tot el que s'ha exposat anteriorment, la Comissió Territorial d'Urbanisme, en sessió del 30 d'abril de 2002, acorda:
  
Aprovar definitivament la modificació de l'homologació del sòl urbanitzable residencial sector D de les normes subsidiàries de Vallada.
  
Contra el present acord, que no posa fi a la via administrativa, es podrà interposar recurs d'alçada davant el conseller d'Obres Públiques, Urbanisme i Transports de la Generalitat Valenciana, en el termini d'un mes, comptador a partir del sendemà de la data de recepció de la present notificació.
  
Tot això sense perjuí que es puga exercir qualsevol altre recurs que s'estime oportú.
  
València, 30 d'abril de 2002.- El secretari de la Comissió Territorial d'Urbanisme: José Manuel Palau Navarro.